《赠睢阳刘君廷用》
明代·张元祯

火星西流雁南翔，金茎露滴篱菊芳。辽阳人归白云屋，华筵酒菊清溪光。

天南天北远游道，百倡百和新诗香。君放天真自烂熳，我愧进退如藩羊。

作者简介：（1437—1507）明江西南昌人，字廷祥，号东白。天顺四年进士。授编修，预修《英宗实录》，与执政议不合，引疾归。居家讲求性命之学。弘治初召修《宪宗实录》，进春坊左赞善，官至詹事。正德初进吏部侍郎。有《东白集》。